CELEX: 62014FN0070
Language: el
Date: 2014-07-22 00:00:00
Title: Υπόθεση F-70/14: Προσφυγή-αγωγή της 22ας Ιουλίου 2014 — ZZ και ZZ κατά Επιτροπής

3.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 388/28
            
         Προσφυγή-αγωγή της 22ας Ιουλίου 2014 — ZZ και ZZ κατά Επιτροπής
   (Υπόθεση F-70/14)
   2014/C 388/34
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-Ενάγοντες: ZZ και ZZ (εκπρόσωποι: D. de Abreu Caldas, M. De Abreu Caldas και J.-N. Louis, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση των αποφάσεων σχετικά με τη μεταφορά των συνταξιοδοτικών δικαιωμάτων των προσφευγόντων-εναγόντων στο συνταξιοδοτικό καθεστώς της Ένωσης, οι οποίες εφαρμόζουν τις νέες γενικές εκτελεστικές διατάξεις (ΓΕΔ) του άρθρου 11, παράγραφος 2, του παραρτήματος VIII του ΚΥΚ, της 3ης Μαρτίου 2011, και, επικουρικώς, η επιβολή στην Επιτροπή της υποχρεώσεως προς αποζημίωση των προσφευγόντων-εναγόντων για τις ζημίες που προκύπτουν από την υπερβολικά μακρά περίοδο εξετάσεως της αιτήσεώς τους περί μεταφοράς των συνταξιοδοτικών δικαιωμάτων.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις για τον υπολογισμό των συνταξιοδοτικών δικαιωμάτων που είχαν αποκτηθεί από τους προσφεύγοντες-ενάγοντες πριν αναλάβουν υπηρεσία στην Επιτροπή·
            
         
               —
            
            
               επικουρικώς, να υποχρεώσει την Επιτροπή στην καταβολή αποζημιώσεως στους προσφεύγοντες-ενάγοντες για τη ζημία την οποία υπέστησαν εξαιτίας των διαπραχθέντων σφαλμάτων λόγω των οποίων η χρονική περίοδος εξετάσεως της αιτήσεώς τους για μεταφορά των συνταξιοδοτικών τους δικαιωμάτων ήταν υπερβολικά μακρά·
            
         
               —
            
            
               να καταδικάσει την Επιτροπή στα έξοδα.